JohanHeinsen/ENO huggingface dataset:
Ribe Stifts Adresseaviser, 1846-07-31
Aar 1846 den 18. Julii blev i Kjøbenhavns Criminal- og Politiret afsagt Dom i Sagen Nr. 111 1815. Procurator Kragt som Actor contra Tiltalte, Redacteuren af Bladet Fædrelandet Sv. G. M. Strøm og derved saaledes kjendt for Ret: Tiltalte, Redacteuren af Bladet Fædrelandet Sv. G.M. Strehm bør til Kjøbenhavns Fattigvæsens Hovedkasse bøde To Hundrede Rigsbankdaler, samt være den i Frdn. 27. September 1799 20 anordnede Ceuur undergiven i 2 Aar. Saa tilsvarer han og alle af Actionen flydende Omkostninger, hvoriblandt Salair til Actor, Procurator Kraft, 5 Rbd. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven. Hvilket, i Medfør af ovennævnte Forordning, herved bekjendtgjøres.
Ribe Stifts Adresseaviser, 1846-07-31
Justitscontoiret under Kjøbenhavns Criminal- og Politiret den 18. Juli 1846. Manger. 1825 Rbd. 36 s. r. S.
Ribe Stifts Adresseaviser, 1846-08-03
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Mandagen den 3. August. No 90.
Ribe Stifts Adresseaviser, 1846-08-03
Udenlandske Efterretninger. Portugal. J et Brev fra Lissabon af 12. Juli, skildres Tilstanden i Portugal med faa Ord saaledes: Anarki i Regeringen, Anarki i Bestyrelsen, Anarki i Finanserne, Anarki i Folket. Naar denne Tilstand, skal vare længe kan man ikke uden Frygt tænke paa dette ulykkelige Lands Skjæbne." Den 20. Juli skulde i Combra være udbrudt en ny Opstand i radikal Aand. Hertugen af Palmellas Ministerium havde paa Grund af den miguelistiske Opstand, seet sig nødsaget til ved overordentlige Forholdsregler at forlade den konstitutionelle Vei, som han ved sin Embedstiltrædelse havde lovet at holde. J Combra erfarede man næppe disse Forholdsregler for Juntaen opløste sig, Folket greb til Vaaben og modsatte sig en Hr. Magelhaes Jndsættelse til Over-Civil-Chef for Distriktet, hvori Combra ligger; han maatte flygte, Juntaen overtog atter Regeringen og Combra erklærede sig for uafhængig. Regeringen synes at mangle Kraft til at dæmpe denne revolutionære Bevægelse i sin Spire. Santarem skal have fulgt Coimbras Exempel. Medens det radikale Parti saaledes hæver sig med Kjækhed i Combra og Mino, synes det miguelistiske Parti at røre sig heftigere i Trasos Montes og Algarvien, og alvorlige Sammenstød mellem Tropper og Folk kunne ventes.
Ribe Stifts Adresseaviser, 1846-08-03
Jtalien. Fra Rom mældes under 17. Julii, at Pavens Amnesti er udkommet. Folkehobe stode med glædestraalende Ansigter for at læse de paa Gadhjørnerne opslagne Bekjendtgjørelser desangaaende. Amnestien omfatter alle politiske Forbrydere, med Undtagelse af de faae Geistlige, Officerer og Embedsmænd, som have gjort sig skyldige i saadanne Forbrydelser.
Ribe Stifts Adresseaviser, 1846-08-03
Spanien. J Madrid hedte den 18. Juli, at det franske Hof havde ved sin Gesandt udtalt det Ønske at Dronning Jsabella vilde formæle sig med Jnfant Don Francescos ældste Søn. Bladet "Heraldofremstiller denne Prinds, som den eneste, der nu kan komme i Betragtning, hvortil kommer, at Jnfant DouEnrique har igienkaldelig besluttet ikke at ville stræbe efter at erhverve sig Dronningens Haand. England synes ogsaa at stemme med Frankrig og saaledes venter man, at dette Spørgsmaal snart vil blive afgjort til Alles Tilfredshed.
Ribe Stifts Adresseaviser, 1846-08-03
Gallizien. Den militære Undersøgelseskommission i Krakau har tilendebragt sine Arbeider. Af c. 1250 Jnsurgenter, der vare sendte hertil ere 200 udleverede til Østerrig og Rusland, af de øvrige ere 220 forblevne i Fængsel og 830 frigivne. – J Gallizien er vel de urolige Bevægelser standsede, men ikke Følgerne af Opstanden. Godserne mangle saaledes nu Arbeidskraft til at indhøste Kornet, hvoraf meget maa forblive paa Marken, hvilket maa foranledige Dyrtid og Nød. Bønderne blive vel tvungne af Militære til at forrette Hoveriarbeide, men saasnart Soldaterne drage bort forlade Bønderne Arbeidet.
Ribe Stifts Adresseaviser, 1846-08-03
Tyrkiet. Den gamle Mehemed Ali er ankommen til Konstantinopel. Angaaende Hensigten af denne Reise er man af forskjellige Meninger. Fra Malta hedder det, at Vicekongen vil erhverve sig et Firman, ifølge hvilket Tunis og Tripolis skulde høre til Ægypten, hvorved et stort Rige kunde dannes paa Afrikas Nordkyst som Vasal og Bundsforvant af Porten. Andre mene, at Mehemeds Reise har samme Anledning, som Jbrahims til Paris og London, næmlig i Anledning af Englands Fordringer paa Passagen ved Suez. England siger, tvertimod al Ret, til Vicekongen: "Din Administration af Passagen ved Suez behager os ikke, dine Veie ere i slet Tilstand, dine Kanaler ere ikke dybe, dine Stæder ikke bekvemme nok, der gives endnu Pestanfald i dine Lande; Alt dette maa Du forandre eller vi skride ind og bestyre istedet for Dig." Det nye Whig=Kabinet synes at ville antage sig denne Sag med Jver ja selv ikke skye Tvangstrusler, medens Rusland og Frankrig, understøtte Vicekongen. Mehemed er reist til Konstantinopel efter at Jbrahim ikke er kommet til noget Resultat i London.
Ribe Stifts Adresseaviser, 1846-08-03
Indenlandske Efterretninger. Jfølge et Privatbrev fra Neustrelitz er Hs. Kgl. H. Kronprindsessen endnu ikke, som det var bestemt, taget til Badene, da hun befinder sig temmelig svag og ikke troer endnu at kunne foretage Reisen. Jmidlertid menes denne at skulle gaae for sig i Begyndelsen, af August Maaned. (Flyst.)
Ribe Stifts Adresseaviser, 1846-08-03
Børsenhalle beretter, at de holsteenske Stænder den 24. ds have overrakt en af Præsidenten Wiese og Referenten Grev Reventlow Preetz underskrevet Adresse, til Kongen imod det aabne Brev. Den kongelige Commissarius erklærede, at han ikke kunde modtage den, hvorfor han gav den tilbage. Den 27. dennes vilde Stænderne igjen drøfte dette Andragende; det synes som det er deres Hensigt ikke frivilligt at adskilles, men vente til de blive opløste. Et Andragende imødesees og Besværing hos det tydske Forbund.
Ribe Stifts Adresseaviser, 1846-08-03
Hamb. Corspd. mener, at Forbundsdagen vel ikke vil ansee en fortsat Fremgangsmaade af en af sin legitime Souverain opløst Forsamling for retlig begrundet; at denne Sag kun kan bringes paa Bane for denne Domstol ved en af de Agnater, der ved det aabne Brev Jndhold maatte ansee sig krænkede; og at det synes meget proplematisk, om Forbundsforsamlingen allerede nu vil ansee en saadan tilsidst dog kun paa Eventualiteter og Hypotheser bygget Casus for moden til Afgjørelse; Sagen vil altsaa forblive i statu quo d. er den Status, hvori man befinder sig uden nogen egentlig Status eller med andre Ord: Forbundsdagen vil give de opløste Holstenere en god Dag. Jdetmindste forsikkres det af Correspondenten, at Diplomatiets Restor ganske deeler denne Anskuelse.
Ribe Stifts Adresseaviser, 1846-08-03
J Neumünster=Adressen, der er bleven trykt i Jtzeboe og afsat i 10,000 Exemplarer, fremtræde vore bekjendte Statsønderlemmere med en Anmasselse og en Frækhed, der søger sin Lige. De undsee sig ikke at paastaae det kgl. aabne Brev har fremkaldet die gröste Aufregung, hos alle redeligsindede Jndvaanere i Hertugdømmerne, – de vove at erklære, at Undersaatterne ere forpligtede til ikke at rette sig efter Souverænens Bestemmelse i Arvedeclarationen, – at vor Konges Meningsyttring over Hertugdømmernes gjensidige Forhold ikke kan tillægges nogen retlig Virksomhed! De ere frække nok til, lige overfor hele Verden at nægte den danske Fælledstats Existents, idet de sige, at Kongen ikke kan skabe en saadan - de fremsætte atter de af Kongen tilbageviste grundløse Paastande af den odløse Verwahrungsacte", – erklære i lige Modsætning til Kongens Attraa, at de ikke ønske Forbindelsen imellem Kongeriget og Hertugdømmerne længere vedligeholdt end de skjøtte om, og kalde Kongens Vægring, at modtage Petitioner af Stænderne angaaende Ting, der efter Grundloven ligger udenfor disses Virkekreds, en uretfærdig Jndskrænkning! Til Slutning siges, at Kongens Raadgivere ere uværdige til Landets Tillid og Stænderne opfordres til at tye til den tydske Forbundsdag og det hele tydske Folk, naar Kongen ikke vil som Herrerne i Neumünster, (Apenr. Ugebl.)
Ribe Stifts Adresseaviser, 1846-08-03
Flensb. Zeit. har sikker Underretning om, at den slesvig-holsteenske Regjering paa Gottorp har forbudt Brugen af det saakaldte Slesvig=Holsteenske BankierEstablissements Vexelblanketter, der ere forsynede med det Hlesvig=Holsteenske Vaaben.
Ribe Stifts Adresseaviser, 1846-08-03
Der er udkommen tvende Kancelli-Cirkulærer for Hertugdømmerne, af hvilke det ene forbyder alle utilladelige Demonstrationer med Hensyn til det kgl. aabne Brev; det andet forbyder alle Forsamlinger, som have til Hensigt at bedømme Arvefølgen i Hertugdømmerne og disses statsretlige Forhold, ligesom det ogsaa forbydes at affatte, indgive eller lade cirkulere Petitioner i denne Retning.
Ribe Stifts Adresseaviser, 1846-08-03
Efter Forlydende vil Hertugen af Augustenborg bringe Konstitutionspørgsmaalet paa Bane i den næste slesvigske Stænderforsamling, for saaledes at styrke sit Parti, der i den senere Tid skal have formindsket sig betydeligt. (Dv.)
Ribe Stifts Adresseaviser, 1846-08-03
Fra Haderslev skrives i Dannev. under 29. Juli. Handelsforeningen i Flensborg har eenstemmig vedtaget og indsendt en Taksigelses=Adresse til Hs. Maj. Kongen for det kongel. aabne Brev af 8. Julii. J Mandags afholdt den slesvigske Forening en overordenlig Generalforsamling her i Haderslev for at overveie det aabne Brev Jndhold. Alle vedtoge paa et Medlem nær, som ikke ønskede at udtale sin Taksigelse i den foreslaaede Form og forlod Mødet, strax at indsende Foreningens Tak til Kongen for det udstædte vigtige Actstykke, en Adresse blev forfattet og eenstemmig antagen af Forsamlingen. Jgaar afgik den med Posten til Hs. Majestæt.
Ribe Stifts Adresseaviser, 1846-08-03
Fra Kjøge have vi modtaget det sørgelige, skjøndt længe ventede Budskab, at Botanikeren Kamphøvener forrige Mandag omskiftede sit jordiske Liv med Evigheden. Han var ikke et af disse Kæmpegenier, der berede en Revolution i Videnskaben; han var en utrættelig og rastløs Samler, en af de Mænd paa hvis Skuldre Andre engang skulle kunne bygge Pyramider. Allerede fra sin Barndom hang han med stor Jnteresse ved Naturen, og senere, da en ulægelig Brystsyge tvang ham til bestandig at have den nære Død for Øie, kunde kun Studiet af Naturen bringe ham til at forglemme sine Lidelser. Hans Anstrængelser belønnedes med her i Danmark at finde flere for vor Flora hidtil ukiendte Former. Da Galathea-Expeditionen ifjor begyndte sin Reise omkring Jorden, fulgte han med som Botaniker, men formedelst sin vedvarende Sygelighed, nødtes han til i Calcutta at skilles fra Expeditionen og efter en uhyre sørgelig af Lidelser forsinket Reise ankom han endelig til sin Fødeby Kjøge, hvor han døde efter 14 Dages Sygeleie. - Men Videnskaben har vundet meget ved ham, uagtet han bestandig gik med Døden paa Læberne; han har paa denne Reise samlet 27 Kasser, tildeels ukiendte og udmærkede Planter foruden en Mængde andre Naturaliter, og den store Palme Rex daniæ, som han opdagede paa Nicobarerne vil staae som et uforgjængeligt Minde og Ham, der offrede sit Liv i Videnskabens Tjeneste. (B. T.) Følgende Meddelelse om en rask Daad af en 10. aarig Dreng er velvilligst tilsendt Redact, af O. Th. A.: Om Aftenen den 28, dennes morede nogle Drenge sig med at fiske fra Skibsbroen ved Nyborg. Den ene, en Dreng paa omtrent en halv Snees Aar, faldt fra Broen ud i den dybe Havn, og da han ei kunde svømme og der ingen Voxne var i Nærheden, til at hjælpe, vilde han upaatvivlelig være druknet, dersom ikke en anden behjertet Dreng, Agent Suhrstiaarige Søn Theodor, havde været tilstede. Denne styrtede sig uden Betænkning og uden at ændse Faren, øieblikkelig i Vandet med Klæderne paa, fik fat i den Forulykkede, svømmede ind til Broen med ham og fik ham ved Hjælp af de andre Drenge lykkelig trukken op igjen.
Ribe Stifts Adresseaviser, 1846-08-03
J Hjørring Av. hedder det under 29. Juli. Et ungt Menneske af god Familie, der her i Amtet er ansat som Veibetjent under Jngenieurcorpset, vilde forleden i Febervildelse aarelade sig selv. Han stod op af sin Seng og gik ud i Marken, hvor han med en Barbeerkniv, gjennem Frakke, Nattrøie og Skjorte gav sig et 1 1/2 Tomme dybt Jndsnit i det Tykke af Overarmen. Heldigviis naaede han dog ikke Pulsaaren og vil forhaabentlig, trods Nervefeberen og det heftige Blodtab, kunne helbredes.
Ribe Stifts Adresseaviser, 1846-08-03
Fra vedkommende Herredscontoir udloves i de fyenske Aviser en Belønning af 10 Rbd. til den, der kan lede paa Spor til at opdage hvem der har bortstiaalet en Liigplade af Sølv, der var anbragt over Grevinde Agnes von Stollberg, f. von Witzlebens, Grav paa Brahetrolleborg Kirkegaard.
Ribe Stifts Adresseaviser, 1846-08-03
Stænderforsamlingen i Roeskilde. J Mødet den 24. Juli oplæste Kancelliraad Hostrup et Andragende om større Ligelighed og rigtigere Fordeling af Mølleskyldshartkornet. Dette Andragende kom ikke under nogen Komittees Behandling. - Et Andragende af Raadmand Hansen om Ophævelse af Monopolet for den færøeske Handel blev henviist til en Komittee (Hansen, Hunderup, Meinert.) Prof. Larsen, oplæste et And. betræffende Foranstaltninger til at opretholde og betrygge dansk Sprog og Nationalitet i Sammenstødet med det Tydske. Dette Andragende gav Anledning til, at Kompetencespørgsmaalet atter blev berørt. Prof. Clausen yttrede desangaaende blandt andet: Det er ikke uden en piinlig Fornemmelse, at jeg indlader mig derpaa, thi det er virkelig høist piinligt, stedse at skulle være belavet paa at møde den derfra hentede Jndsigelse, saa ofte som Discussionen kommer ind paa de Spørgsmaal, der ligge os allernærmest, og meest levende bevæge sig i Folkets Sind, i Tale og i Skrift. Dersom disse Spørgsmaal skulle trænges ud af denne Spørgsmaal, som ikke derfor trænges ud af Folkets Forhandlinger, – saa veed jeg sandelig ikke, hvad der bliver tilbage af Stænderinstitutionens Betydning. (Komittee: Larsen, Abrahamson, Lehmann, Plesner og Kbd. Schou.) -J Mødet d. 25. Juli oplæste Exam. jur. Maaløe et Andragende om Oprettelse af et videnskabeligt Agerdyrknings-Jnstitut ved Sorø Akademi. (Komittee: Justitsr. Povelsen, Neergaard, Maaløe, Sognefoged P. Jørgensen og Plesner.)- J Mødet d. 27. Juli oplæste Raadmand Hansen et Andragende om en almindelig Rivision af Næringslovgivningen og Lovudkast desangaaende Komittee. Hansen, Cancellir. Bang, Sidenius, Stampe, Maaløe.)
Ribe Stifts Adresseaviser, 1846-08-03
Udnævnelse. Under 27. d. er Overvagtmester i 6 Dragon-Regm., N. Lovdahl, Død., beskikket til den under Cappeln Toldsted ledigværende Strandtoldbetjentpost. (B. T.)
Ribe Stifts Adresseaviser, 1846-08-03
Kjøbenhavns Børs-Kours, den 31. Julii. Hamborger Banco a vista 200 pCt. Bank-Disconto 4 pCt. Disconto paa Vexler paa Hamborg 4 pCt. Kongl. Obligationer 104 1/2 a 10 5 pCt. Rbd. - Nationalbankactier 178 Rbd.
Ribe Stifts Adresseaviser, 1846-08-03
Hamborgs Børs-Kours den 31. Juli. Slesvig=Holst. Species 1 pCt. Avance mod Banco. Dansk grov Kour. 24 1/4; Skillings=Stkr. 25 1/2 a 26 3/4 pCt. slettere end Banco. - Louisd. og Frd. 13. Mk. 14 1/2 s.; Slesvig=Holst. Species a 60 sk. Krt. 124 3/5, Nye 2/3 a 31 s. 1251, Preussiske Dalere a 40 sk. 125 3/4 Mark Kour. for 100 Mk. Bco.
Ribe Stifts Adresseaviser, 1846-08-03
Ribe Torvepriser, d. 1. August. Rug pr. Td. 3 Rd. - s.; Byg 2 Rd. 16 ls.; Havre. 2 Rd. 8 ls.; Boghvede 2 Rd. 16 ls.; Boghvedegryn pr. Skp. 32 s.; Byggryn 30 ls.; Smør pr. Pd. 6. ls.; Æg 5 enh. ls. Snesen, Kartofler pr. Skp. 12 ls.
Ribe Stifts Adresseaviser, 1846-08-03
Det indsendte Stykke fra Tre Borgere kan ikke optages for Forfatterens Navn opgives for Redaktøren.
Ribe Stifts Adresseaviser, 1846-08-03
Bekjendtgjørelser.
Ribe Stifts Adresseaviser, 1846-08-03
Skibsleilighed. Skipper P. Clausen afseiler fra Kolding til Kjøbenhavn Fredag Aften den 7. August. Medtager Passagerer og Fragt.
Ribe Stifts Adresseaviser, 1846-08-03
En hvid Hønsehund med rødlige Spetter og Øren, som i 14 Dage har været hos Undertegnede, kan af sin Eier afhentes mod at betale Omkostningerne. J. Duus, J Harreby Kro. Huuslærer.
Ribe Stifts Adresseaviser, 1846-08-03
En Cand. Philosophiæ, med megen Øvelse i Underviisningen og meget gode Anbefalinger, ønsker en Huuslærerplads enten strax eller senest til 1. November. Reflecterende behage at henvende sig til Hr. Pastor Lindhardt i Nør=Fardrup pr. Ribe.
Ribe Stifts Adresseaviser, 1846-08-03
Næstkommende Torsdag den 6. August om Morgenen Kl. 7 indbrændes Kreature til Eftergræsning paa Ribe Holme indeværende Aar hos Byens Kæmner imod 16 ls. til Holmkassen og 2 ls. i Brændepenge pr. Hoved Ribe den 2 August 1846. Holmebestyrelsen.
Ribe Stifts Adresseaviser, 1846-08-03
Auction. Efter Communalbestyrelsens Begjæring bliver Løverdagen den 8. dennes, hvis Regnveir ikke indtræffer, men i modsat Fald først Mandagen den 10. næstefter, Eftermiddag Kl. 2, afholdt offentlig Auction i Ribe Mose over et Parti strøgne Klyne, samt Høsletten dersteds for indeværende Aars Sommer. Auctionen begynder i Riiskjærfennen. Lysthavende indbydes. Ribe Byfogedcontoir, den 3. August 1846. Stricket.
Ribe Stifts Adresseaviser, 1846-08-03
At Frøken Christiane Boech heri Byen, der har været meddeelt allernaadigst Bevilling til at være myndig under Curator, under Gaars Dato af Magistraten er erklæret umyndig, og Undertegnede beskikket til hendes Værge, bekjendtgjøres herved Fredericia den 28. Juli 1846. Valeur.
Ribe Stifts Adresseaviser, 1846-08-03
Bekjendtgjørelse. Onsdag den 19. August næstkommende bortsælges ved offentlig Auction paa Sønderland=Romoe de i dette Aar til sammes Forstrande indbjergede Gjenstande, hvoriblandt navnlig en 30 til 40 Læs godt Egetømmer og Egebjelker, saavelsom en 150 Par Overskoe af Gummi-Elastieum der ere godt conserverede. Auctionen begynder om Formiddagen Kl. 9. i Juvre Bye, hvortil de Lysthavende indbydes. Toftlund i Herredsfogdiet for Hvidding og Nørrerangstrup Herreder den 30. Juli 1816. Ahlmann. 1825 Rbd. 36 s. r. S.
Ribe Stifts Adresseaviser, 1846-08-03
af Umyndiges Midler under Øster og Vester Herreders Overformynderie, kunne strax erholdes tillaans imod anordningsmæssig Sikkerhed, naar man derom henvender sig til Undertegnede. Øster og Vester Herreders Contoir i Varde den 27. Juli 1846. T. Qvistgaard.
Ribe Stifts Adresseaviser, 1846-08-03
For de af Löve Herreds og Riberhuus Birks Beboere, som ønske at forsikkre deres Boehave, Indavl og Besætning m.v. i Brandassurance-Foreningen for rørlige Eiendele i Nørre-Jylland, tjener til Underretning, at jeg er beskikket som Forstander for nævnte Districter, og, som Fölge heraf, meddeler Oplysning om Foreningens Love. og modtager Begjæringer og Optagelse i Foreningen, hvilke sidste skal være indleverede inden December Maaneds Udgang, for Assuranceaaret fra 1. Mai 1847. Det er alene de Beboere, som i verslig Henseende sortere under Ribe Amt, der kunne optages i Foreningen. Yderligere bemærkes, at jeg, forsaavidt Beboere, af Mögeltönder og Ballum Birker maatte ønske at optages i Foreningen, er bemyndiget til at besörge det i saa Henseende Fornødne. Trøyborg den 20. Juli 1846. Beck.
Ribe Stifts Adresseaviser, 1846-08-03
Kommitteen til Oprettelse af en Landboforening for Ribe nordre Amt har ved Pastor Tolstrups Død mistet sin Formand, og har ved hans langvarige Sygom været forhindret i at fremme Sagens Gang. Før sin Død havde han overleveret mig de vedkommende Papirer og de to andre Medlemmer af Kommitteen havde tillige anmodet mig om at træde i hans Sted. Efter Aftale med disse bekjendtgjøres herved foreløbigen, at 26 have tegnet sig paa de udsendte Jndbydelser, og at det største Antal af disse er i Varde og dens Omegn. Der er af flere yttret Ønske om, at Bidraget maatte bestemmes til at blive 1 Rbd. for Enhver, hvis Eiendom er under 8 Tdr. Hartkorn, 1 1/2 Rbd. for under 12 Tdr. og 2 Rbd. for 12 Tdr. og derover. Dette tilligemed øvrige fornødne Bestemmelser og Valg af Bestyrere vil blive at afgjøre i den forestaaende Generalforsamling. Denne opsættes med Hensyn til nærværende Tids Travlhed, for Landmændene til at holdes i Varde den 1. Septb. 1846, som da forhaabentlig vil blive Selskabets Stiftelsesdag. Veyen den 24. Juli 1845. Fuglede.
Ribe Stifts Adresseaviser, 1846-08-03
Hørvande ved Sønderhoe. fra 3 til 10. August incl. D. 4. August Kl. 11 24 Min. Kl. 12 32. 6. - Kl. 4 26 7. - Kl. 2 12 - (Fuld Maane.). 8. - Kl. 2 34 9. - Kl. 3 13 10. - Kl. 3 53 - Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flad tider efter ny Maane og fuld Maane.
Ribe Stifts Adresseaviser, 1846-08-04
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff. Tirsdagen den 4. August. No 91.
Ribe Stifts Adresseaviser, 1846-08-04
Udenlandske Efterretninger. Portugal. Efterretninger fra Lissabon af 20. Juli mælde, at en Modisikation har fundet Sted i Ministeriet. Hertugen af Palmella var imidlertid forbleven Præsident. J længere Tid har det Rygte været almindeligt, at Dronningen, der har tabt betydeligt af sin Popularitet skal have alvorligt ifinde at forlade Portugal og begive sig til England. Bønderne have forstyrret Telegraph Forbindelsen mellem Oporto og Lissabon. De miguelistiske Bander i Norden skulle være adsplittede.
Ribe Stifts Adresseaviser, 1846-08-04
Spanien. J Pampeluna har man nyligen opdaget en Sammensværgelse, hvori flere Underofficerer, af Garnisonen vare deelagtige. Man havde til Hensigt at bemægtige sig Citadellet. De Skyldige, 17 i Tallet, bleve dømte deels til Galeierne og deels til Forvisning. - Pradoen i Madrid er for største Delen afbrændt og Skaden anslaaes til 3 Millioner Realer.
Ribe Stifts Adresseaviser, 1846-08-04
Jtalien. Den meest glødende Taknemligheds Enthusiasme for Pius IX., nærmest fremkaldt ved Amnestien, har hos Romerfolket naaet en høi Grad. Paven havde besluttet at holde Messe i Missions Konventet. Paa Tilbageveien derfra bleve Hestene spændte fra Vognen og denne blev mere baaren end trukken gjennem Gaderne af en Mængde velklædte Personer (de fleste vare løsladte af Fængslerne), under en umaadelig Mængde Menneskers Jubel. Fra Vinduerne varede Tørklæder og Faner og en Regn af Blomster strømmede ned paa Vognen. Da Paven var kommen tilbage til sit Pallads kom han frem paa den bekjendte Altan og meddeelte dybt rørt Velsignelsen til Folkemængden.